Видео игри в училище

Може ли обучението да е забавно? Полезни ли са компютърните игри? Как учители без специфични ИТ умения да създадат подобни игри, които да се ползват в училище с учебна цел? Темата дискутират **ас. Валентина Терзиева и гл. ас. Елена Паунова-Хубенова от Института по информационни и комуникационни технологии - БАН.** Те ще представят безплатната образователна игра „Асеневци“, свързана с българската средновековна история и генерирана с платформа, разработена по проекта APOGEE (http://apogee.online/).

Звездобройци

Планетата Земя е изпълнена с невероятни астрофизични феномени и загадки. В звездната работилница на **астрономите о**т **Института по астрономия - БАН** ще научите повече за тях, ще наблюдавате високоенергитични заредени частици, създадени при избухвания на свръхнови далеч в Галактиката, ще разгледате съставните части на светлината и ще построите слънчев часовник, който в ясен ден отчита часа.

Различните лица на полимерите

Как биосъвместими, (био)разградими и биологично активни полимери и материали се ползват за нуждите на биомедицината (покрития за рани, подложки за тъканно инженерство), селското стопанство и защитни суперхидрофобни облекла? Запознайте се с **доц. д-р Мария Спасова от Института по полимер**и **- БАН,** която Международният съюз по чиста и приложна химия включва под номер 51 в Периодичната система за млади химици като признание за научната й работа.

Космическа разходка

Кои са най-интересните обекти и явления във Вселената? Как български астрономи участват в разкриването на тези тайни? Разговор игра, в който **проф. Невена Маркова от Института по астрономия - БАН** повежда младите си посетители на истинско космическо пътешествие.

Златни фигури

Чували ли сте за златното сечение? Знаете ли, че примери за него се срещат в архитектурата, дизайна, изкуството и природата? Математикът **проф. Тони Чехларова от БАН,** заедно с Неда и Койя, които се занимават с образователни инициативи и изкуство, разказват за какво се ползват златните правоъгълници, къде се срещат златни триъгълници и как да направите златна спирала.

3D игри в училище

Как да учим забавно и да извлечем полза, играейки? Могат ли скучните исторически факти да са представени по увлекателен начин? Опитайте се да решите загадките в историческата игра „Асеневци“. Ваши помощници ще бъдат **гл. ас. Елена Паунова-Хубенова и ас. Валентина Терзиева** **от Института по информационни и комуникационни технологии - БАН.**